
Nagylózs 
Község 
Önkormányzata

Pályázatot hirdet
FECSKELAKÁS

HASZNÁLATI JOGÁNAK ELNYERÉSÉRE
NAGYLÓZSON


40 év alatti, egyedülálló, házas, vagy gyermekes vagy?

Szeretnél Magyarország észak-nyugati régiójában elhelyezkedni, 
letelepedni, de még nincs elég pénzed saját lakás vásárlására?

Olcsó, igényes lakhatási megoldást keresel?

Szereted a nyugodt, csendes falusi életet?
Akkor minket keresel!

2 db 60 m2-es összkomfortos lakás 
várja azokat a „szárnypróbálgatókat”, 
akik a fenti kérdésekre igennel feleltek.

A „fecskelakásokba” határozott ideig 2025. július 31. napjáig, használati díj fizetésével ( nincs bérleti díj!), 
de kötelező előtakarékoskodással költözhet be az, 
aki e lakhatásra pályázik és nyer.
Bővebb információk a honlapon: www.nagylozs.hu/ fecskelakás pályázat
www.nagylozs.hu/ fecskelakás pályázat
A „Fecskelakások” elsősorban felsőfokú végzettséggel rendelkező fiatalok letelepedésének elősegítésére szolgálnak.

A jelentkezés minimum feltételei:
- a pályázó a jelentkezés időpontjában még nem töltheti be a 40. életévét

- a lakást határozott ideig 2025. július 31. napjáig használhatja.
- kötelező lakás-előtakarékosság fizetése 

- használati díj megfizetése (+rezsi- és karbantartási költség)
- nem rendelkezhet önálló lakóingatlan tulajdonnal a régióban, ami a saját lakhatását lehetővé tenné. 
A „Fecskelakásra” pályázni a pályázati adatlap hiánytalan kitöltésével, mellékleteinek csatolásával lehet, amelyeket „Fecskelakás pályázat” jeligével ellátott zárt borítékban kérünk határidőre Nagylózs Község Önkormányzatának hivatalába személyesen, vagy postai úton eljuttatni.

Pályázati adatlap (letölthető)
BENYÚJTÁSI HATÁRIDŐ: 2023. június 26. 16 óra

A Képviselő-testület az alábbi értékelőlap alapján pontozza a jelentkezőket és dönt a lakások használóiról:
Értékelési szempontok (letölthető)
A pályázatok 2023. június 28-ig kerülnek elbírálásra.
Nem megfelelő pályázatok esetén új pályázat kerül kiírásra.
A pályázat eredményéről a pályázat nyertese haladéktalanul, a többi pályázó pedig 5 munkanapon belül írásban kap értesítést.
A nyertes pályázókkal Lakás-használati Szerződést köt az önkormányzat:
„Fecskelakás”-használati Szerződés (letölthető)
A lakások kiadásáról az önkormányzat hivatalában (9482 Nagylózs, Vörösmarty u. 31./A) személyesen, vagy a
 a 99/536-053 telefonszámon kaphat további felvilágosítást.

HIRDETMÉNYY








